
PARLAMENTUL ROMÂNIEI

CAMERA DEPUTAŢILOR
COMISIA JURIDICĂ,

DE DISCIPLINĂ ŞI IMUNITĂŢI

Bucureşti,   1.11.2001

Nr. 238

R A P O R T 

 asupra proiectului de Lege privind aprobarea Ordonanţei de urgenţă

 a  Guvernului  nr.53/2000  pentru  unele măsuri  privind soluţionarea

 cererilor referitoare la acordarea de despăgubiri pentru daunele morale



Cu adresa nr.238 din 5 iunie 2000, înregistrată sub nr.544/XVIII/11 din 5 iunie 2000, Comisia juridică, de disciplină şi imunităţi  a fost sesizată, spre dezbatere în fond, cu proiectul de Lege privind aprobarea Ordonanţei de urgenţă a Guvernului nr.53/2000 pentru unele măsuri privind soluţionarea cererilor referitoare la acordarea de despăgubiri pentru daunele morale.



În conformitate cu prevederile art.60 din Regulamentul Camerei Deputaţilor, membrii comisiei au examinat proiectul de lege menţionat mai sus în şedinţa din 1 noiembrie 2001. 



Ca urmare a punctelor de vedere exprimate de către membrii comisiei şi de către reprezentanţii Ministerului Justiţiei, prezenţi la dezbateri, s-a constatat că Ordonanţa de urgenţă a Guvernului nr.53/2000, care face obiectul proiectului de lege supus dezbaterii, a fost abrogată expres, potrivit art.II din Ordonanţa Guvernului nr.34/2001, pentru modificarea şi completarea Legii nr.146/1997 privind taxele judiciare de timbru, publicată în Monitorul Oficial nr.511 din 28 august 2001.



Faţă de aceste considerente, membrii comisiei au hotărât, cu majoritate de voturi, să propună plenului Camerei Deputaţilor respingerea proiectului de Lege privind aprobarea Ordonanţei de urgenţă a Guvernului nr.53/2000 pentru unele măsuri privind soluţionarea cererilor referitoare la acordarea de despăgubiri pentru daunele morale, ca rămas fără obiect.



În raport de obiectul şi conţinutul său, proiectul de lege face parte din categoria legilor ordinare.

                 VICEPREŞEDINTE,                                    SECRETAR, 

                        Emil Boc                                                    Ion Mogoş

  Red. consilier

Dumitra Diaconu

